Szakmai önéletrajz 
Dr. Pajor Enikõ
Baja, 1956. december 7.
1983-ben végzett az ELTE könyvtár–magyar szakán, majd 1992-ben egy specializált könyvtár-informatikai-dokumentátori DESS diplomát szerzett a lyoni Claude Bernard Tudományegyetemen. Dr. univ. dolgozatát a magyarországi ex-librisek történetéből (1989), PhD munkáját a láthatatlan/mély web könyvtári tájékoztatásban felhasznált szerepéről írta (2007). Hosszú évek óta önkéntes munkása és információkereső szakembere az egyes on-line referensz szolgáltatásoknak, a francia nyelvű könyvtár- informatikai terület országos szakreferense. Kutatási területei az internet használatának olyan területeit fedik le, amelyek kapcsolódnak az információszolgáltatás, az információfeltárás – és információkeresés elméleti vagy gyakorlati munkáihoz elsősorban az invisible webbel kapcsolatban, annak adatbázisaihoz, keresőmotorjaihoz, topic map fejlesztéseihez és az Internet használatának társadalmi hatásaihoz és felhasználói személyiség típusaihoz. E területeken tart előadásokat és publikál. 2004-től spanyol, francia nyelven tanítja az ERASMUS hallgatókat, 2007-től minden évben több hónapig kutatóként vagy meghívott vendégtanár-ösztöndíjasként dolgozik franciaországi kutatólaboratóriumokban (CREM, ENS) vagy egyetemen (Nancy2-Charlemagne).
Iskolák, tanfolyamok, végzettségek:
1980 Nem hagyományos dokumentumok a könyvtárakban (KMK-ELTE)
1983 ELTE könyvtár-magyar szak, jogi és zenei könyvtári kiegészítő speciális képzéssel
1984-1985 “Régi könyvek gondozása” (OSZK-KMK-ELTE)
1985 Médiatári ismeretek, OOK Veszprém-OSZK
1991 Antikvárius és boltvezetõ szakmunkás OSZK-ÁKV-Könyvesház
1991 Mentálhigiénés szociális kisegítõ munkás” Országos Pszichiátriai Intézet
1991-1992 Lyon, Claude Bernard Tudományegyetemen (Diplome d’ Etudes Superiores Specialisés)
1997-2000 kiegészítõ orosz nyelvtanári szak
2000-2003 PhD, ELTE Irodalomtudomány/Könyvtár-informatika
2007. PhD, Budapest, ELTE
Munkahelyek
1975-1985 Bajai Tanítóképzõ Fõiskola Könyvtára, könyvtáros, a könyvtári speciális szakkollégiumi képzés gyakorlatvezetõje, majd mb. könyvtárvezetõje
1985-1991 Szekszárd, Illyés Gyula Tanítóképzõ Fõiskola adjunktus, majd mb. tanszékvezetõ
1991- SZTE JGYTFK Könyvtártudományi Tanszék, adjunktus
1995- 2009. SZTE JGYTFK Könyvtártudományi Tanszék, docens
2009. szept. -, SZTE JGYPK Felnőttképzési Intézet, Könyvtár és Múzeumpedagógiai Szakcsoport, főiskolai tanár
Oktatott tárgyak
Az általános  könyvtári képzésben 1991-: Könyvtári tájékoztatás 1-4, A teleházak, telemunkák, távoktatás forrásai, Az információs szervezet, az információbróker, Üzleti információ, információforrások, Internet és globalizáció, A magyarországi  ex-librisek története 1-2, Repertórium és bibliográfia szerkesztés1-2 , Szövegszerkesztés repertórium és bibliográfia készítőknek 1-2, Digitális könyvtári projectek, Számítógép és könyvtári programkezelés, Társadalomtudományi tájékoztatás, Művészeti tájékoztatás, Könyvtári gépesítés, 
A zenei könyvtáros  képzésben 2008-: Zenei könyvtári tájékoztatás 1-4., Zenei adatbázisok, Zenei könyvtári gyakorlat 1-4., Zenei szoftverek használata 
A könyvtárpedagógiai képzésben 2008-: Infokommunikációs rendszerek és kompetenciák, Pedagógiai információs források és rendszerek, Önálló ismeretszerzési módszerek és kompetenciák, használóképzés
A BA, MA andragógus hallgatók képzésében 2010- : Andragógiai adatbázisok és információforrások, Andragógiai adatbázisok, digitális tudástárak használata, (A 2011/2012-es tanévtől: Kulturális adatbázisok és információforrások, Az Európai Únió információforrásai és szolgáltatási rendszere
Külföldi részképzéses hallgatók számára 2004-től francia és spanyol nyelven: Library methodology, Evaluación de Servicios y Formacion de Usuarios Archivos de empresa 1-2.,  Literatura Gris 1-2.,  Sistemas avanzados de recuperación de la información,  Gestión de recursos technológicos, Institutiones Juridicas de la documentación, Ex-libris numismaticos (Kurzusleírások: http://www2.u-szeged.hu/erasmus/kurzusok/)
Kutatási programokban való részvétel
2009- 
1) A Nemzeti Technológia Program Versenyképes ipar (A2) programjában az Alkalmazott Logikai Laboratórium által vezetett konzorcium Modell-alapú Szemantikus Keresőrendszer kidolgozása (MASZEKER) című nyertes pályázatában a keresőrendszerekkel és azok fejlesztésével kapcsolatos szakirodalmi kutatási alprogram vezetésével a Programtanács illetékese Dr. Pajor Enikő. http://www.all.hu

2) „Az SZTE DEAK Zrt. néven létrehozott kutatás-fejlesztési részvénytársaság az Új Magyarország Fejlesztési Terv Gazdaságfejlesztési Operatív Programja (GOP) 1.1.2-07-1 pályázatán „Multidiszciplináris, piacorientált csúcstechnológiai kutatás-fejlesztés a DEAK KKK folytatásában” c. projekt megvalósítására nyert támogatást. A DEAK Zrt. „Innovatív társadalomtudomány” divíziója vezetőjeként Dr. Pajor Enikőt bíztam meg, hogy a „Konduktált keresőszolgáltatások egyetemi környezetben” című alprojektet vezesse.”

3) Továbbra is folytatom az ATELIER INTERNET (Paris-Lyon) munkacsoportban való tevékenységemet alkalmankénti felkérésre. Vezető: Prof. Éric Guichard  http://barthes.ens.fr/equipe/ 
Internet használat, a felhasználók tipizálása, az Internet információbőségének hatása stb. a profilom, ennek eredményeként jelent meg szerkesztésemben „Az Internet francia szemmel” c. kiadvány is.

4) Mivel a változások után kívánatos volt az intézeti munkába való betagozódásunk, nem zárkóztam el 2010. februárjában a párizsi Mediációs Kutatások Központja felkérésétől és az előadásom óta is dolgozom a számukra. CREM = Centre de recherche sur les médiations (ÉA 3476) http://www.crem.univ-metz.fr (V. ö. Publikációs lista, előadások)

5) A LIBINFO on-line referensz szolgálat önkéntes szakreferenseként heti rendszerességgel válaszolom meg a hozzám küldött referensz kérdéseket és szakmai bibliográfiák összeállítására irányuló kéréseket. http://libinfo.oszk.hu/taglista.php Az egyetemek könyvtári tanszékein tanító főiskolai-egyetemi tanárok közül országos viszonylatban egyedüliként dolgozom ebben a tájékoztató szolgáltatásban. 
1994- 2011 (egyes részek már befejeződtek, sok még folyamatban van és marad is)
1.	Spanyol hálózati források, spanyol szakirodalmi repertóriumok pl. Cuadernos Americanos 50 kötetének repertóriuma (elkészült)
2.	Közös kutatás a JATE Kortörténeti Gyűjteményével: 
a.	filozófiai-szellemtörténeti adatbázis,
b.	jelentõs szegedi szaktudományi folyóiratok repertorizálása pl. Szellem és Élet, Bölcseleti Folyóirat, Mûvelõdés, Aetas, Pompeji, Belvedere stb. (elkészült), s adatbázisba szervezése
c.	magyarországi és határon túli kisebbségek szakirodalmi adatbázisa
3.	Közös kutatás a JATE Antropológiai Tanszékével, a Türr István Múzeummal: antropológiai, régészeti, numizmatikai repertóriumok, bibliográfiák stb. 2003-tól a JATE Néprajz Tanszékével közösen néprajzi hagyatékok feltárásáról és a néprajzi bibliográfia elõkészítésében vállalok részt könyvtár szakos hallgatóimmal
4.	2003-tól francia és québeque-i informatikai-kommunikációs kutatócsoport munkáiban való részvétel, amely az Internet használatának társadalmi hatásaival és következményeivel, a globálizáció elõnyeinek és hátrányainak vizsgálatával foglalkozik. Spanyol nyelvtudásomtól függõen ez talán kiegészülhet egy latin-amerikai kutatással is.
5.	Elméleti tanulmányaim után, 7 hónapos szakmai gyakorlatomat Franciaország harmadik legnagyobb könyvtárában nemcsak egy integrált rendszer tesztelésével töltöttem, hanem az információ üzleti célú felhasználásával, terjesztésével, a kint nagyon népszerû videotex rendszerek (MINITEL) és a könyvtár által szolgáltatott üzleti információk kapcsolatával is foglalkozhattam. Munkám alapján a lyoni ÉCAM (École Catholic Art et Métiers) mérnökképzõ mûszaki egyetem a közelmúltban meghívott, hogy könyvtár-informatikus szakemberként a MERISE és egyéb módszerekkel kidolgozzam az egyetem könyvtárának a mûszaki területet megcélzó kommunikációs-üzleti információs modelljét. A nagyszabású munka részletekben fog megvalósulni.
6.	Franciaországban a kis települések információval való ellátása hatékonyan mûködik már régóta a médiatáraknak, forrás- és kommunikációs központoknak köszönhetõen. A teleház gyakorlati megvalósulása és mechanizmusa, nem volt idegen elõttem. Ezért vállaltam szerepet a magyar teleház, a Magyar Elektronikus Könyvtár, business információ, jelenleg pedig az információbróker képzés népszerûsítésében, szakmai tanácsadásban, anyaggyûjtésben.
7.	Szakmai tárgyaim gyorsan változó szakismeretei megkövetelik az újdonságok folyamatos nyomon követését. A legfrissebb szakmai érdekességeket nemcsak elméletben, hanem a gyakorlatban is megpróbálom kivitelezni, ill. kiviteleztetni a hallgatókkal. Ennek során ha sok hibával is, de mindig valami érdekes szakdolgozat születik.
Konferenciák: Ld a publikációs jegyzékben

Társulati tagság
Magyar Könyvtárosok Egyesület 1975-2002
Magyar Levéltárosok Egyesülete 1990-tõl
Kisgrafika Barátok Köre 1975-95, 2004-tõl
Association des Anciens Eleves de DESSID 1993-tól
Association Exlibris de Lyon 1998-tól
Association des Bibliophiles Universels 1993-tól stb.